Source: http://docplayer.cz/33509241-Smernica-pre-vykon-financnej-kontroly-na-mestskom-urade-v-lipanoch.html
Timestamp: 2018-04-22 20:04:17+00:00

Document:
Smernica pre výkon finančnej kontroly na Mestskom úrade v Lipanoch - PDF
Download "Smernica pre výkon finančnej kontroly na Mestskom úrade v Lipanoch"
1 Smernica pre výkon finančnej kontroly na Mestskom úrade v Lipanoch V zmysle ustanovení zákona č.357/2015 o finančnej kontrole a audite a o zmene a doplnení niektorých zákonov vydáva primátor mesta túto smernicu. Čl. 1 Úvodné ustanovenia Smernica upravuje základné pravidlá, ciele a spôsob vykonávania finančnej kontroly podľa zákona č. 357/2015 Z.z. Čl. 2 Základné pojmy 1. Finančné riadenie je súhrn postupov pri riadení rizík, zodpovednom plánovaní, rozpočtovaní, použití a poskytovaní, účtovaní, výkazníctve finančnej kontrole verejných financií, ktorého cieľom je ich hospodárne, efektívne, účinné a účelné využívanie. 2. Finančná kontrola je súhrn činností zabezpečujúcich overenie hospodárnosti, efektívnosti, účinnosti a účelnosti finančných operácií alebo ich častí pred ich uskutočnením, v priebehu až po konečné vysporiadanie, zúčtovanie, dosiahnutie a udržanie výsledkov a cieľov. 3. Finančná operácia alebo jej časť je: a) príjem verejných prostriedkov b) poskytnutie alebo použitie verejných prostriedkov c) právny úkon d) iný úkon majetkovej povahy 4. Verejné prostriedky sú finančné prostriedky podľa 2 písm. a),e), f) a 35a zákona č.523/2004 Z.z. o rozpočtových pravidlách verejnej správy, finančné prostriedky poskytnuté na základe medzinárodných zmlúv, z rozpočtu Európskej únie, vlastné prostriedky určené na spolufinancovanie programov Európskej únie. 5. Orgán verejnej správy je subjekt verejnej správy podľa 3ods.1 zákona č.523/2014 Z.z. 6. Povinnou osobou je orgán verejnej správy, jeho vnútorný organizačný útvar a osoba, u ktorej sa vykonáva administratívna finančná kontrola, kontrola na mieste, vnútorný alebo vládny audit. 7. Hospodárnosť vynaloženie verejných financií na vykonanie činnosti alebo obstaranie tovarov, prác a služieb v správnom čase, vo vhodnom množstve a kvalite za najlepšiu cenu. 8. Efektívnosť je najvýhodnejší vzájomný pomer medzi použitými verejnými financiami a dosiahnutými výsledkami. 9. Účinnosťou je plnenie určených cieľov a dosiahnutie plánovaných výsledkov vzhľadom na použité verejné financie. 10. Účelnosť je vzťah medzi určeným účelom použitia verejných financií a skutočným účelom ich použitia.
2 1. Finančná kontrola sa vykonáva ako: a) základná finančná kontrola b) administratívna finančná kontrola c) finančná kontrola na mieste Čl. 3 Finančná kontrola 2. Cieľom finančnej kontroly je zabezpečiť: a) dodržiavanie hospodárnosti, efektívnosti, účinnosti a účelnosti pri hospodárení s verejnými financiami pri realizovaní finančnej operácie alebo jej časti, b) dodržiavanie rozpočtu na príslušný rozpočtový rok a na nasledujúce dva roky c) dodržiavanie tohto zákona a všeobecne záväzných právnych predpisov vydaných na jeho vykonanie, rozhodnutí vydaných podľa osobitných predpisov alebo vnútorných predpisov d) dodržiavanie uzatvorených zmlúv e) dodržiavanie podmienok na poskytnutie a použitie verejných prostriedkov f) správnosť a preukázateľnosť vykonania finančnej operácie g) včasné a spoľahlivé informovanie štatutára o úrovni hospodárenia s verejnými prostriedkami a o vykonávaných finančných operáciách alebo ich častiach Čl. 4 Základná finančná kontrola 1. Základnou finančnou kontrolou je povinnosť overiť každú finančnú operáciu alebo jej časť. 2. Základnú finančnú kontrolu vykonávajú osoby na základe poverenia primátora. Poverenie primátora tvorí prílohu č.1 tejto smernice. 3. Vykonávanie základnej finančnej kontroly potvrdzujú osoby podľa bodu 2 pomocou pečiatky, prípadne predtlače na doklade súvisiacom s finančnou operáciou alebo jej časťou uvedením svojho mena a priezviska, podpisu, dátumu vykonania kontroly, s vyznačením či finančná operácia alebo jej časť JE NIE JE v súlade so skutočnosťami uvedenými v 6 ods.4 zákona č.357/2015 Z.z., s vyznačením či finančnú operáciu alebo jej časť JE - NIE JE možné vykonať. 4. Pečiatka, prípadne predtlač na doklade obsahuje text uvedený v prílohe č.2 tejto smernice. Čl. 5 Administratívna finančná kontrola 1. Administratívnou finančnou kontrolou je povinnosť overiť súlad každej finančnej operácie alebo jej časti so skutočnosťami uvedenými v 6 ods.4 zákona č.357/2015 Z.z., ak mesto poskytne finančné prostriedky inej osobe. 2. Administratívnu finančnú kontrolu vykonávajú osoby uvedené v čl. 4 bod 2.
3 Čl. 6 Finančná kontrola na mieste 1. Finančnou kontrolou na mieste získava orgán verejnej správy (mesto) dôkazy na preveruje či finančná operácia alebo jej časť je v súlade s 6 ods.4 zákona č.357/2015 Z.z. 2. Finančnú kontrolu na mieste vykonávajú aspoň dvaja zamestnanci mesta na základe písomného poverenia primátora. 3. Na vykonanie finančnej kontroly na mieste sa použijú ustanovenia 20 až 27 zákona č.357/2015 Z.z. Čl. 7 Záverečné ustanovenia 1. Vydaním tejto smernice sa ruší Smernica pre výkon vnútornej finančnej kontroly zo dňa V Lipanoch Ing. Vladimír Jánošík, v.r. primátor mesta
4 Príloha č.1 POVERENIE Primátor mesta udeľuje poverenia pre výkon finančnej kontroly vykonávanej v zmysle Smernice pre výkon finančnej kontroly na Mestskom úrade v Lipanoch v súlade s 6 ods.4 zákona č.357/ Súlad s rozpočtom podľa písm. a) a b) 6 ods.4 zákona č.357/ vedúca ekonomického oddelenia, riaditeľky školských zariadení alebo nimi poverené pracovníčky, prípadne zastupujúci zamestnanci 2. Súlad s ostatnými predpismi, s uzatvorenými zmluvami, s rozhodnutiami, s internými predpismi podľa písm.c),d),e),f),g) 6 ods.4 zákona č.357/ zamestnanci zodpovední za charakter finančnej operácie 3. Vecné a číselné preskúmanie dokladu na krycom liste - zamestnanci zodpovední za charakter finančnej operácie 4. Schválenie finančnej operácie alebo jej časti JE - NIE JE možné vykonať, schválenie platobného príkazu k úhrade, schválenie príjmovej a výdavkovej operácie v hotovosti - primátor, prednosta, riaditeľky školských zariadení, vedúca ekonomického oddelenia, prípadne zastupujúci zamestnanci 5. Za zrealizovanie prevodného príkazu, za zrealizovanú úhradu - zamestnanci zodpovední za úhradu 6. Za zaúčtovanie dokladu - pracovníčky učtárne 7. Schválenie zaúčtovania dokladu - vedúca ekonomického oddelenia, riaditeľky školských zariadení, prípadne zastupujúci zamestnanci V Lipanoch Ing. Vladimír Jánošík, v.r. primátor mesta
5 Príloha č.2 VZOR pečiatka alebo predtlač na dokladoch FINANČNÁ KONTROLA vykonaná v zmysle 6 ods.4 zákona 357/2015 Z.z. na overenie hospodárnosti, efektívnosti, účinnosti a účelnosti finančnej operácie Príjem/poskytnutie alebo použitie/právny úkon/iný úkon majetkovej povahy* Finančná operácia JE NIE JE* v súlade a) s rozpočtom mesta na príslušný rozpočtový rok b) s rozpočtom mesta na dva rozpočtové roky nasledujúce po roku podľa písm. a) c) s osobitnými predpismi alebo medzinárodnými zmluvami d) s uzatvorenými zmluvami e) s rozhodnutiami vydanými na základe osobitných predpisov f) s vnútornými predpismi g) s inými podmienkami poskytnutia verejných financií neuvedenými v písmenách a) až f) meno a priezvisko dátum podpis Finančnú operáciu JE NIE JE* možné vykonať meno a priezvisko dátum podpis

References: Čl. 1
 Čl. 2
 Čl. 3
 Čl. 4
 Čl. 5
 čl. 4
 Čl. 6
 Čl. 7